|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “PËR MENAXHIMIN E GARANCIVE DHE KREDIVE TË PAKTHYERA” | |
| **MINISTRIA UDHËHEQËSE** | Ministria e Financave dhe Ekonomisë | |
| **FAZA E POLITIKËS/VLERËSIMIT TË NDIKIMIT** | Zhvillim | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | Jo e zbatueshme | |
| **DATA E KONSULTIMIT PUBLIK** | 1.12.2021-1.012022 | |
| **DATA E VLERËSIMIT TË NDIKIMIT** |  | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Po  07.04.2023 | |
| **NUMRI I VLERËSIMIT TË NDIKIMIT** | 2023 – MFE- Nr. 3 | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Saimir Muçmataj | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja e qeverisë?*  Kuadri ligjor aktual, nuk mundëson rregullimet e nevojshme për ti kaluar në ndjekje Agjencisë së Menaxhimit të Garancive dhe Kredive të Pakthyera, (në vijim AMGKP) një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet.  Gjithashtu nuk siguron menaxhim efektiv të skemave të veçanta të garancive shtetërore të huase në një kohë të arsyeshme, duke rezultuar në gjendjen aktuale ku afatet tejkalohen.  Konkretisht, Agjencia trajton detyrimet e rreth 10 mijë debitorëve, që janë transferuar që nga viti 1998 prej ish-bankave shtetërore të nivelit të dytë dhe INSIG sh.a.  Kjo zvarritje që bie në sy, vjen si rezultat i mos azhornimit efektiv të ligjit, ndër vite.  Problem tjetër, paraqet dhe mungesa e raportimit/monitorimit sipas kuadrit ligjor ekzistues. Ky është një nga faktorët që mendohet se ka ndikuar në akumulimin e dhjetëra mijërave debitorëve, të cilët janë akoma në proces trajtimi. | | |
| **OBJEKTIVAT**  *Cilat janë objektivat dhe efektet e synuara të propozimit?*  Objektivat e propozimit janë:  • Sigurimi i menaxhimit sa më efektiv të skemave të veçanta të garancive;  • Kthimi i 50% të garancive shtetërore të huase në një kohë të përshpejtuar brenda vitit 2025, duke rregulluar gjendjen aktuale ku afatet tejkalohen.  • Garantimi i trajtimit të kredive të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre dhe portofolit të investimeve të kryera në banesa nga shoqëria INSIG sh.a para privatizimit të saj brenda vitit 2025. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  **Opsioni 0 (status quo):** Nuk ndërhyhet me ndryshim apo politikë të re dhe vijohet me kuadrin ligjor ekzistues e konkretisht me zbatimin e ligjit nr.8894, datë 14.05.2002 “Për Agjencinë e Trajtimit të Kredive”, i ndryshuar dhe ligjit **nr. 8894, datë 14.05.2002** “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, i ndryshuar.  Ligji nr.8894, datë 14.05.2002 “Për Agjencinë e Trajtimit të Kredive”, i ndryshuar, duke qënë një ligj i vjetër në kohë, i cili ka si qëllim krijimin e kuadrit ligjor për menaxhimin e skemave të veçanta të garancive shtetërore të huasë dhe të kthimit të tyre, nuk parashikon rregullimin e procedurave të lindura nga emetimi i skemave të garancive shtetërore në përfititm të biznesit në situatën e Covid-19. Për shumë kohë, qysh nga momenti i krijimit të saj në vitin ’98, Agjencia e Trajtimit të Kredive ka operuar mbi bazën e një kuadri ligjor jo të plotë.  Kuadri ligjor aktual, nuk mundëson rregullimet e nevojshme për ti kaluar në ndjekje AMGKP-së një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet.  Gjithashtu nuk siguron menaxhim efektiv të skemave të veçanta të garancive shtetërore të huase në një kohë të arsyeshme, duke rezultuar në gjendjen aktuale ku afatet tejkalohen.  **Opsioni 1 Ndryshimi i ligjit nr. 8894, datë 14.05.2002** “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, i ndryshuar,**:**  Ligji ekzistues, (8894, dt.14.05.2002), duke qënë një ligj i vjetër në kohë, nuk kryen një rregullim efikas për trajtimin e kredive të këqija, por edhe për skemat e vecanta të garancisë. Konkretisht, nenet e ligjit sikundër është aktualisht janë organizuar jo konform rregullave të teknikës legjislative, duke krijuar probleme gjatë zbatimit të ligjit.  Në ligjin nr. 9665, datë 18.12.2006 “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, i ndryshuar, janë bërë një sërë ndryshimesh, të cilat në radhë të parë akomodojnë rregullimet e nevojshme për ti kaluar në ndjekje AMGKP-së një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet.  Në këtë kontekst agjencisë, nëpërmjet ndryshimeve ligjore të propozuara i kalojnë për t’u menaxhuar sipas nenit 4, aktivitetet/funksionet e mëposhtme:  Menaxhimin e skemave të veçanta të garancive të huas, kthimin e garancive shtetërore të huas, kthimin e huave dhe nënhuave të garantuara nga ministri përgjegjës për financat, verifikimin e aftësisë paguese të subjekteve huamarrëse që kanë përfituar nga garancitë, huatë dhe nënhuatë të garantuara nga ministri pergjegjes per financat, trajtimin e kredive, të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre, si dhe trajtimin e portofolit të investimeve të kryera në banesa nga shoqëria INSIG sh.a para privatizimit të saj.  **Opsioni nr.2 Ndryshimi i ligjit aktual nr.8894, datë 14.05.2002 “Për Agjencinë e Trajtimit të Kredive”);**  Bazuar në Manualin e Hartimit të Legjislacionit, për shkak të ndryshimeve të shumta të nevojshme për të rregulluar kuadrin ligjor nuk preferohet ky opsion. Duke qënë se ndryshimi prek më tepër se 50% të aktit, ndryshimet e shumta do të sillnin konfuzion të mëtejshëm ligjor në perceptimin dhe kuptimin e ndryshimeve ligjore duke dëmtuar interesat e drejtpërdrejta të qytetarëve dhe bizneseve në pozita debiti.  **Opsioni 3 - Hartimi i një ligji të ri.**  **Një opsion tjetër i konsedurar për rregullimin e situatës aktuale është edhe hartimi i një ligji të ri. Hartimi i një ligji tërësisht të ri do të ishte një mënyrë për adresimin e të gjitha problematikave të konstatuara deri më tani.**  **Nëpërmjet politikës së propozuar parashikohet që ATK-së do t’i kalojnë për t’u menaxhuar, aktivitetet/funksionet e mëposhtme:**   * menaxhimin e skemave të veçanta të garancive të huas; * kthimin e garancive shtetërore të huas; * kthimin e huave dhe nënhuave të garantuara nga ministri përgjegjës për financat; * verifikimin e aftësisë paguese të subjekteve huamarrëse që kanë përfituar nga garancitë, huatë dhe nënhuatë të garantuara nga ministri pergjegjes per financat; * trajtimi i kredive, të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre; * trajtimin e portofolit të investimeve të kryera në banesa nga shoqëria INSIG sh.a para privatizimit të saj.Për këtë arsye propozohet hartimi i ligjit të ri, “Për Menaxhimin e Garancive dhe Kredive të Pakthyera”.   Këto funksione do të mund t’i atribuoheshin nëpërmjet hartimit dhe miratimit të një ligji të ri lidhur me menaxhimin e garancive dhe kredive të pakthyera shtetërore. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*    Për shtetin:  Kjo politikë ka një ndikim të drejtpërdrejtë pozitiv në ekonominë e shtetit shqiptar (Buxhetin e Shtetit), sepse do të ketë një rikthim të fondeve të alokuara nga shteti për bizneset në kuadër të garancive shtetërore dhe nënhuave, në buxhetin e shtetit. Në këtë mënyrë këto fonde do të mund të përdoren për t’i ardhur në ndihmë sektorëve të tjerë ekonomikë.  Gjithashtu, ndërhyrjet e synuara në kuadrin ligjor, prekin veprimtarinë e Ministrisë së Financave dhe Ekonomisë dhe Agjencinë e Trajtimit të Kredive në drejtim të një menaxhimi më efektiv të veprimtarisë së menaxhimit të kredive dhe garancive.  Sqarojmë se, ndërhyrjet e synuara nuk paraqesin kosto shtesë për Buxhetin e Shtetit në drejtim të ngritjes së një infrastrukture të re, ngritjen e strukturave dhe rekrutimin e një personeli të ri, pasi infrastruktura dhe personeli (sipas nje strukture të miratuar) ekzistojnë tashmë tek ATK, duke patur specializimin e duhur në menaxhimin efektiv të kredive dhe garancive. Këto struktura tashmë janë funksionale dhe efikase në trajtimin e kredive (kryesisht me probleme) dhe për ATK çdo vit alokohet një fond i caktuar në Buxhetin e Shtetit, për funksionimin e këtij institucioni. Si çdo vit, edhe për vitin 2023 është parashikuar dhe alokuar fondi buxhetor për ATK, ku si pjesë e shpenzimeve përfshihen edhe pagat e punonjësve, si dhe rekrutimi i punonjësve të rinj pranë këtij institucioni, bazuar në strukturën e miratuar dhe sipas nevoja që do të paraqiten gjatë vitit kalendarik. Për këtë arsye, ne këtë drejtim nuk parashikohet të ketë kosto shtesë në Buxhetin e Shtetit.  Analiza e kryer më poshtë bazohet mbi përllogaritje hipotetike në formën e përfitimeve direkte si forme e kthimit të detyrimeve të prapambetura në kuadër të garancive sovrane. Logjika e ndjekur për analizimin e kostove për Buxhetin e Shtetit dhe përfitimeve paraqitet si më poshtë vijon:.  **1)**Të ardhurat janë parashikuar mesatarisht sipasportofolit të ri që do të alokohet në vazhdim.  Referuar të dhënave të marra nga Drejtoria e Borxhit pranë MFE rezulton se gjendja e stokut për garancitë Sovrane, deri më 31.01.2023, në totalrezulton si më poshtë:  GS1 (Garancia Sovrane 1 = 23,172,298.82 Lekë)  GS2 (Garancia Sovrane 2 = 6,198,898,752 Lekë - Stoku sipas MFE - së 60% i garantuar)  GS3 (Garancia Sovrane 3 = 374,065,885.89 Lekë – Stoku sipas MFE-së 60% i garantuar)  Totali i stokut të 3 Garancive = 6,596,136,935 Lekë.  Pra, referuar të dhënave statistikore, duke u bazuar në faqen zyrtare të Bankës së Shqipërisë, rezulton se huatë me probleme bruto, ndaj totalit të huave në %, ose ndryshe e quajtur përqindja e kredive me probleme rezulton se mesatarja e 6-të viteve të fundit është rreth 8%. Pra, ne, nga totali i stokut synojmë që 8% të shumës së garancive t’i kemi në trajtim.    Portofoli i marrë në trajtim nga Agjencinë e Menaxhimit të Garancive dhe Kredive të Pakthyera = 8%\*6,596,136,935 (totali i stokut të 3 garancive)= 527,690,954.8 lekë (hua me problem të marra në trajtim nga struktura përgjegjëse për trajtimin e garancive sovrane).  **2)** Çdo fundvit, ATK parashikon buxhetin dhe planin e arkëtimeve për vitin pasardhës. Referuar edhe pritshmërive të JSO-ve (Jurist dhe Specialist Operacional) që meren enkas me trajtimin e borxhit dhe që e njohin imtësisht situatën e debitorëve dhe zonave në portofolet respektive që kanë në trajtim, kanë referuar në total shumën për realizimin e targetit vjetor në 90,000,000 lekë. Pra, ATK rikuperon 1,53% të portofolit në total gjatë një viti pune. Në të njëjtat kushte kemi vepruar edhe për të përllogaritur rikuperimin e portofolit të garancive. Nëse e marim të mirëqenë, që Portofoli i marrë në trajtim nga Agjencinë e Menaxhimit të Garancive dhe Kredive të Pakthyera është 527,690,954.8 lekë, është ndjekur e njëjta logjikë si në trajtimin e portofolit të mbetur të ATK-së.    Të ardhura nga Viti i parë Garancia Sovrane = 527,690,954.8 lekë (portofoli i huave me problem të marra në trajtim) \*0,0153 (norma e rikuperimit) = 8,073,671.6 lekë, që do të rikuperohen vetëm nga portofoli i garancive.    Pra, të ardhurat në total për Agjencinë e Menaxhimit të Garancive dhe Kredive të Pakthyera do të jenë = 8,073,671.6 lekë nga garancia sovrane në vitin e parë.    Sa u përket llogaritjes së të ardhurave për vitet në vijim është ndjekur e njëjta logjikë, duke zbritur nga portofoli aktual (527,690,954.8 lekë) të ardhurat që pretendohen të mblidhen në vitin e pare (pra 8,073,671.6 lekë) shumëzuar me kthimin e portofolit me 1,53% (shpjeguar më lart faktori).  Llogaritja e të ardhurave që planifikohen të arkëtohen është kryer për një periudhë 5 vjeçare.  **3)** Për trajtimin e rreth 11,000 debitorëve dhe realizimin e targetit prej 90,000,000 lekëve (totali i portofolit që aktualisht është në trajtim nga ATK), në ATK aktualisht Sektori Juridik dhe Operacional që angazhohet maksimalisht përbëhet nga 7 Specialistë. (Pra, 7 Juristë dhe Specialistë Operacional angazhohen maksimalisht për realizimin e targetit vjetor që është 90,000,000 lekë për trajtimin e kredive sipas Ligjit 8894, datë 14.05.2002), të cilët krahas punës në terren realizojnë edhe detyrat e tjera funaksionale. Nëse shtojmë edhe afërsisht 584 debitorë në stok aktualisht nga garancitë, duke pasur edhe një rritje të portofolit, nisur edhe nga prioriteti që do të ketë trajtimi i tyre për t’u rikuperuar, atëherë lind nevoja që të shtohen në staf edhe 1-2 specialistë. Pra, për një Sektor Juridik dhe Operacional më të plotë dhe efektiv, nevojitet edhe shtimi i dy specialistëve, të cilët të ndihmojnë në trajtimin e garancive, por edhe në kreditë që trajton aktualisht ATK. Plotësimi i nevojave institucionale edhe me 2 specialistë të tjerë është  **4)** Aktualisht Sistemi Elektronik i Kreditit që ATK përdor ka funksionalitet në dy departamente, por njëkohësisht ka ndërlidhje me sistemin Financa 5. Funksionon si një database me të dhënat e secilit debitor. Gjithashtu jep të dhëna për të ndihmuar procesin e punës, pasi ka të regjistruar të gjitha hapat e një veprimi. Për të pasur një Sistem më të integruar në funksionalitet, do të marrim parasysh kërkesat që do të ketë Institucioni në ndërtimin e tij.  Kosto shtesë që mund të duhet për ndërtimin e një ndërfaqje brenda sistemit të kreditit me të cilin ATK operon aktualisht në vlera hipotetike përllogaritet të jetë rreth 1,2 - 2 milionë lekë.  Ndërsa për një sistem “Upgrade” të ri, për të ndërtuar një database e cila do të mbajë të dhënat (ATK + garancitë sovrane), kostoja mund të variojë nga 4 - 4,5 milionë lekë .  Referuar vlerave të mësipërme, saktësojmë se meren parasysh nga kërkesat që do të vijnë në bazë edhe të fushave të caktuara për të regjistruar të dhënat e subjeketev kredimarrës.  Për bizneset dhe subjektet që kanë përfituar nga garancitë shtetërore dhe nënhuatë:  Vlerësohet se nga ndërhyrja e synuar në politikë, mund të preken bizneset apo subjektet me kapital shtetëror të cilët kanë përfituar nga garancitë shtetërore dhe nënhuatë dhe të cilëve do t’u mblidhen nëpërmjet mekanizmave që synohen të ngrihen, detyrimet që këto biznese apo subjekte do kenë krijuar kundrejt buxhetit të shtetit. Impakti në financat e këtyre subjekteve është plotësisht i justifikuar dhe mbështetur në marrëveshjet përkatëse të financimit apo garancisë me anë të së cilave këto biznese apo subjekte kanë përfituar fonde me terma të favorshme, me detyrimin e kthimit ndaj kreditorit apo garantuesit sipas rastit.  Hartimi i projektligjit të ri, “Për Menaxhimin e Garancive dhe Kredive të Pakthyera” nuk pritet të ketë ndikim të drejtpërdrejtë në konkurrencë.  **Ndikimi social:**  Gjithashtu vlerësohet se ndërhyrjet do të kenë një impakt indirekt pozitiv në shoqëri në kushtet ku fondet e buxhetit të shtetit, që janë fonde të taksapaguesve shqiptarë, dhe të cilat janë dhënë për të mbështetur subjekte private apo ato me kapital publik, do të mund të kthehen dhe të përdoren për qëllime në përfitim të popullsisë, në formën e shërbimeve publike apo investimeve publike.  Politika e re ndikon pozitivisht te qytetarët dhe bizneset, pasi pikërisht këto kategori janë personat përfitues të skemave të veçanta të garancive të huas dhe debitorët e portofolit të kredive të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre, dhe ligji i ri mundëson mekanizmat dhe strukturën e posaçme për mbledhjen e detyrimeve të akumuluara nga subjektet përfituese të garancive dhe nënhuave, si dhe garanton rikuperimin e kredive në një kohë të përshpejtuar, duke ndikuar pozitivisht në lehtësimin e pozitave të tyre. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i preferuar është opsioni nr.3, konkretisht hartimi i ligjit të ri “Për Menaxhimin e Garancive dhe Kredive të Pakthyera”.  Nëpërmjet hartimit të ligjit të ri, i jepet zgjidhje problematikave të menaxhimit efektiv të skemave të veçanta të garancive si dhe problemeve të trajtimit të portofolit të kredive në një kohë të arsyeshme, duke mundësuar mekanizmat dhe strukturën e posaçme për mbledhjen e detyrimeve të akumuluara nga subjektet përfituese të garancive dhe nënhuave, si dhe garantimin e rikuperimit të kredive në një kohë të përshpejtuar, duke rregulluar kështu gjendjen aktuale.  Opsioni 1 dhe Opsioni 2 nuk preferohen krahasuar me Opsionin 3, pasi do të nevojitej kryerja e ndryshimeve të konsiderueshme dhe këto ndryshime do të preknin më shumë se 50% të përmbajtjes së ligjeve ekzistuese, në kuadër të teknikës legjislative (Manualit të Hartimit të Legjislacionit) është e pamundur të konsiderohet Opsioni 1 dhe Opsioni 2. Gjithashtu këto ligje kanë pësuar ndryshime edhe më parë dhe ndërhyrjet e propozuara do të krijonin shumë paqartësi dhe konfuzion ligjor për lexuesin.  Për sa i përket ndikimeve pa vlerë monetare, shprehemi se opsioni nr.3, ndikon pozitivisht te qytetarët dhe bizneset, pasi pikërisht këto kategori janë personat përfitues të skemave të veçanta të garancive të huas dhe debitorët e portofolit të kredive të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre, dhe ligji i ri mundëson mekanizmat dhe strukturën e posaçme për mbledhjen e detyrimeve të akumuluara nga subjektet përfituese të garancive dhe nënhuave, si dhe garanton rikuperimin e kredive në një kohë të përshpejtuar.  Sa më sipër, vlerësojmë se Opsioni 3 eshtë opsioni i preferuar.  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti 2023 (lekë)** | **Viti 2024 (lekë)** | **Viti 2025 (lekë)** | | 6 | 0 | 0 | |  |  |  | | | |
| Shifrat e paraqitura në tabelë për Vitet 2023, 2024, 2025 kanë ardhur si rrjedhojë e shumës së shpenzimeve për zërat e detajuara dhe analizuar në bazë të nevojave të institucionit.  Në krahasim me dy vitet 2024 dhe 2025, për vitin 2023 është lënë shifra në shumën 6 milion lekë për buxhetin, pasi vitin e parë janë parashikuar si zëra, shpenzimet për buxhetin (1 herë), konkretisht implementimi i një sistemi si dhe një automjet shtesë për nevoja institucionale.    Përllogaritja e kostove në tabelë i referohet një buxheti vjetor të nevojshëm për mbarëvajtjen me sukses të instititucionit. | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Ndërhyrja e synuar është hedhur për konsultim publik në Regjistrin Eelektronik të Njoftimeve dhe Konsultimit Publik në harkun kohor 1 dhjetor 2021-1 janar 2022 ku nuk ka pasur komente/sugjerime prej palëvë të interesuara. Pavarësisht që nuk kemi marrë asnjë koment nga procesi i konsultimit publik, në hartimin e këtij projektligji eshtë marrë mendimi i Ministrisë së Drejtësisë, Bankës së Shqipërisë, Shoqatës Shqiptare të Bankave, Departamentit të Administratës Publike, Agjencisë Shtetërore të Kadastrës dhe Agjencisë Kombetare të Shoqërisë së Informacionit.  **Historiku i komenteve/sugjerimeve si vijon:**  Ky projektligj u dërgua për mendim pranë Ministrisë së Drejtësisë, Avokaturës së Shtetit, Ministrit të Shtetit për Mbrojtjen e Sipërmarrjes, Bankës Së Shqipërisë, Shoqatës Shqipëtare Të Bankave, Drejtorisë Së Përgjithshme Të Përmbarimit.  Avokatura e shtetit u shpreh se nuk ka kompetencë për dhenien e mendimit për projektligjin.  Ministri i Shtetit për Mbrojtjen e Sipërmarrjes shprehu mendim pozitiv për projektligjin e përcjelle për mendim.  Ministria e Drejtësisë, Banka e Shqipërisë dhe Shoqata Shqipëtare e Bankave kanë bërë sugjerime, për të cilat sqarojmë se ligji është ripunuar në tërësi dhe të gjitha sugjerimet janë reflektuar.  Në këto kushte, në datën 6.6.2022, projektligji iu nis për bashkërendim Ministrisë së Drejtësisë, Bankës së Shqipërisë dhe Shoqatës Shqiptare të Bankave.  Shoqata Shqiptare e Bankave ka sjellë komente që lidhen kryesisht me kundërshtimin e tyre të faktit të kalimit të “mjeteve ligjore” pranë Ministrisë së Financave dhe Ekonomisë (në vijim MFE) dhe Agjencisë, në rastet kur kredia nuk kthehet dhe kryhet pagesa e garancisë ndaj institucionit huadhënës sipas legjislacionit për huamarrjen shtetërore, borxhin shtetëror dhe garancitë shtetërore të huasë.  Për sa më sipër, këto komente janë shqyrtuar me kujdes, dhe në vlerësimin që përmbajtja e projektligjit është në përputhje me qëllimin për të cilin ai po propozohet dhe në respektim të kuadrit ligjor në fuqi, nuk janë reflektuar.  Në datën 14.06.2022, Ministria e Drejtësisë është shprehur dakord me miratimin e projektligjit nga Këshilli i Ministrave në formën dhe përmbajtjen e propozuar, duke sugjeruar çështjet e zbatimit të unifikuar të teknikës legjislative dhe terminologjinë juridike të projektaktit, komente këto që janë reflektuar në përmbajtjen e tij.  Në datën 23.11.2022, projektligji iu nis për bashkërendim Ministrisë së Drejtësisë, Bankës së Shqipërisë, Shoqatës Shqiptare të Bankave, Departamentit të Administratës Publike, Agjencisë Shtetërore të Kadastrës dhe Agjencisë Kombetare të Shoqërisë së Informacionit.  Në datën 30.11.2022, Ministria e Drejtësisë është shprehur dakord me miratimin e projektligjit nga Këshilli i Ministrave në formën dhe përmbajtjen e propozuar, duke sugjeruar çështjet e zbatimit të unifikuar të teknikës legjislative dhe terminologjinë juridike të projektaktit, komente këto që janë reflektuar në përmbajtjen e tij.  Në datën 05.12.2022, Agjencia Shtetërore e Kadastrës ka sjellë një koment, i cili është reflektuar.  Në datën 07.12.2022, Agjencia Kombetare e Shoqërisë së Informacionit ka sjellë komente, konkretisht: “Sjellim në vëmendjen tuaj se, akti ligjor kuadër i cili përcakton rregullat bazë për krijimin, administrimin e bazave të të dhënave shtetërore dhe ndërveprimin ndërmjet tyre është ligji nr. 10325, datë 23.9.2010 “Për bazat e të dhënave shtetërore””.  Sqarojmë përsëri se në këtë rast, nuk bëhet aspak fjalë për një bazë të dhënash shtetërore, sipas ligjit nr.10325/2010 “Për bazat e të dhënave shtetërore”, por për një sistem elektronik ekzistues që shërben për monitorimin e kredive që trajtohen nga agjencia.  Në datën 15.12.2022, Banka e Shqipërisë ka sjellë komente, konkretisht u kërkua saktësimi i procedurës përmbarimore, dhe për këtë qëllim nenet 9 dhe 10 të ligjit janë riformuluar për të shmangur çdo paqartësi.  Dhe sugjerimi për periodicitetin dhe mënyrën e raportimit në Bankën e Shqipërisë është reflektuar në tekst.  Në datën 05.12.2022, Departamenti i Administratës Publike ka bërë sugjerime në lidhje me rregullimin e marrëdhënies së punës së titullarit, nëpunësve dhe punonjësve të agjencisë si dhe për titullin e projektligjit.  Sqarojmë se këto komente nuk mund të reflektohen pasi është e preferueshme të vazhdohet status quo-ja, pra marrëdhëniet e punës së Agjencisë të vazhdojnë të rregullohen sipas Kodit të Punës, për shkak të vazhdueshmërisë të proceseve të punës që realizon kjo Agjenci. Për sa më sipër, këto komente janë shqyrtuar me kujdes, dhe në vlerësimin që përmbajtja e projektligjit është në përputhje me qëllimin për të cilin ai po propozohet dhe në respektim të kuadrit ligjor në fuqi, nuk janë reflektuar.  Në datën 31.01.2023, projektligji iu nis për bashkërendim Ministrisë së Drejtësisë, Bankës së Shqipërisë, Shoqatës Shqiptare të Bankave, Departamentit të Administratës Publike, Agjencisë Shtetërore të Kadastrës dhe Agjencisë Kombetare të Shoqërisë së Informacionit.  Në datën 01.02.2023 Shoqata Shqiptare e Bankave shpreh dakordësinë.  Në datën 08.02.2023 Banka e Shqipërisë shpreh dakordësinë.  Në datën 08.02.2023 Agjencia Shtetërore e Kadastrës shpreh dakordësinë.  Në datën 03.02.2023 Departamenti i Administratës Publike ka bërë komente, konkretisht:  1. Sugjeron që titulli të ndryshojë, si dhe të hiqet krijimi i agjencisë nga përmbajtja e projektligjit, sugjerime këto, që janë reflektuar plotësisht.  2. Lidhur me marrëdhëniet e punës së titullarit, nëpunësve dhe punonjësve të ATK-së që aktualisht janë rregulluar sipas Kodit të Punës, sugjerohet një analizë e qëllimit të ekzistencës së agjencisë, funksioneve, përgjegjësive dhe detyrave të saj, si dhe kohëzgjatjes së ekzistencës së agjencisë si e tërë apo një pjese të funksioneve të saj. Varësisht kësaj analize, të bëhen ndryshimet e nevojshme në tekstin e projektligjit në lidhje me rregullimin e marrëdhënies së punësimit të titullarit dhe nëpunësve të tjerë të agjencisë, si dhe të jepet arsyetimi i detajuar në relacionin e projektligjit.  Në datën 08.02.2023 Ministria e Drejtësisë shpreh dakordësinë, me rekomandimin që në përputhje me parashikimet e pikës 2 të nenit 6 të ligjit nr.90/2012 “Për organizimin dhe funksionimin e administratës shtetërore”, të rishikohet nisma ligjore ku Agjencia të krijohet nëpërmjet miratimit të një projektvendimi dhe jo projektligji, rekomandim ky që është reflektuar.  Në lidhje me rekomandimin e dytë, ku sugjerohet që marrëdhëniet e punës së Agjencisë të rregullohen nëpërmjet ligjit nr.152/2013 “Për nëpunësin civil”, të ndryshuar dhe jo Kodit të Punës, shprehim të njëjtat argumenta si ato drejtuar DAP, pra theksojmë se me ligjin e ri që rregullon fushën e kthimit të garancive shtetërore të huasë, si dhe kthimin e kredive të prapambetura, natyra e përkohshme e Agjencisë nuk do ndryshojë dhe për këtë arsye Agjencia do vijojë të funksionojë me Kod Pune.  Në datën 15.02.2023 Agjencia Kombëtare e Shoqërisë së Informacionit me anë të shkresës me nr.prot 882, datë 15.02.2023 kërkon sqarime në lidhje me sistemin ekzistues dhe nësë ky sistem është bazuar në kuptim të ligjit për bazat e të dhënave shtetërore.  Në lidhje me sa kërkohet, ju informojmë së është shtuar në nenin 7 të projektligjit, pika 3 ku përcaktohet se të dhënat e garancive administrohen në “Regjistrin për Kthimin e Garancive Shtetrore” dhe se ky sistem krijohet me vendim të Këshillit të Minitrave sipas përcaktimeve të ligjit në fuqi për bazat e të dhënave shtetërore.  Në datën 03.03.2023, projektligji iu rinis për bashkërendim Ministrisë së Drejtësisë, Departamentit të Administratës Publike dhe Agjencisë Kombetare të Shoqërisë së Informacionit.  Të gjitha institucionet e lartpërmëndura dhanë dakordësinë për projektligjin.  Pavarësisht që ka kaluar mbi një vit nga konsultimi i fundit, thelbi i projektligjit mbetet i pandryshuar, për këtë arsye është menduar të procedohet me hapat e mëtejshëm. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Me zbatimin e aktit të ri, ngarkohet Ministria e Financave dhe Ekonomisë dhe institucionet e tjera që kanë detyrime në përputhje me parashikimet e ligjit “Për Menaxhimin e Garancive dhe Kredive të Pakthyera”. Institucioni që ngarkohet me menaxhimin e skemave të veçanta të garancisë do jetë Agjencia e Menaxhimit të Garancive dhe kredive të pakthyera, person juridik publik, buxhetor, në varësi të Ministrit përgjegjës për financat, me seli në Tiranë.  Agjencia gjithashtu raporton te Regjistri i Kredive dhe zbaton kriteret e klasifikimit për bankat dhe Institucionet financiare jo-banka, në mënyrë qe këto hua/kredi/detyrime të figurojnë në Regjistrin e Kredive edhe pasi t'i transferohen Agjencisë me qëllim qe informacioni në Regjistrin e Kredive për këta huamarrës të jetë i plotë.  Një sërë masash do ndërmerren nëpërmjet hartimit të ligjit të ri, “Për Menaxhimin e Garancive dhe Kredive të Pakthyera”, që do i japin zgjidhje problematikave të menaxhimit efektiv të skemave të veçanta të garancive si dhe problemeve të trajtimit të portofolit të kredive në një kohë të arsyeshme. Kuadri i ri ligjor i kalon në ndjekje AMGKP-së një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet, si dhe siguron menaxhim më efektiv të skemave të veçanta të garancive duke i dhënë zgjidhje problemit në një kohë të arsyeshme, më anë të strukturimit efikas të funksioneve të agjencisë.  Monitorimi në lidhje me performancën e veprimtarisë që realizon Agjencia e Menaxhimit të Garancive dhe Kredive të Pakthyera do të mundësohet nëpërmjet raportimit periodik pranë niveleve drejtuese të vetë agjencisë, raportimeve periodike mbi treguesit e borxhit dhe analizën me baza 15-ditore, mujore, apo dhe tremujore të performancës. Po në baza 15-ditore përgatit dhe informon nivelet drejtuese mbi analizën e treguesve dhe performacës për periudhën përkatëse. Drejtoria informon në mënyrë të vazhduar nivelet drejtuese të hierarkisë në lidhje me nivelin e detyrimeve të subjekteve që kanë përfituar nga Garancitë Sovrane apo nënhuatë. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

Që nga momenti i krijimit të saj në vitin ’98, Agjencia e Trajtimit të Kredive ka operuar mbi bazën e një kuadri ligjor jo të plotë. Deri në fund të vitit 2005, pra për gati 7 vite, aktet nënligjore ku ATK-ja e bazonte veprimtarinë e saj për trajtimin e portofolit të huave të transferuara nga ish-bankat shtetërore të nivelit të dytë dhe INSIG sh.a., ishin udhëzime të miratuara me vendim të Këshillit Mbikëqyrës. Auditet e ndryshme të Ministrisë së Financave dhe KLSH-së, asnjëherë nuk e kishin konsideruar të parregullt këtë lloj infrastrukture ligjore, mbi bazën e të cilës punohej në ATK-në e atyre viteve. Vetëm Këshilli i ri Mbikëqyrës që u konstitua në fillim të vitit ’06, i vlerësoi si të paligjshme udhëzimet e miratuara nga kolegët e tyre të mëparshëm.

Në Ligjin Nr. 8894, datë 14.05.2002 “Për Agjencinë e Trajtimit të Kredive”, i ndryshuar, nuk përcaktohej mënyra dhe kompetencat e nxjerrjes së akteve nënligjore, aq më tepër të thuhej që kjo e drejtë i njihej Këshillit Mbikëqyrës. Në këto kushte u bë emergjente kërkesa për ndryshimet e duhura ligjore e nënligjore, e diktuar kjo edhe nga venitja e alternativës për trajtimin ekonomik apo vullnetar të debitorëve. Megjithatë, ndryshimet e duhura ligjore arritën të realizoheshin pas daljes së Ligjit me nr.9731, datë 10.05.2007, ndryshime të cilat përveç zgjerimit të objektit të veprimtarisë së ATK-së, duke e lënë të hapur mundësinë që këtij institucioni t’i transferohen me ligj të veçantë për trajtim edhe asete të tjera, përveç kredive dhe aseteve të ish-bankave të nivelit të dytë me kapital tërësisht shtetëror apo portofolit të investimeve në banesa, të kryera nga INSIG sh.a. Gjithashtu, në nenin 18 të këtij ligji u sanksionua edhe detyrimi i nxjerrjes së akteve nënligjore nga Këshilli i Ministrave brenda një afati 90 ditor. Kjo detyrë u realizua me vonesë për shkak të drejtimit problematik dhe inkompetent të ATK-së në periudhën qershor ’07 – prill ’08. Kështu që miratimi i VKM-së në zbatim të Ligjit Nr. 9731, datë 10.05.2007 mban datën 16.07.2008, ndërsa Udhëzimi përkatës i Ministrit të Financave u miratua në datën 06.10.2008. Ndërkohë, këto akte nënligjore, të përgatitura në një moment jo fort të përshtatshëm drejtimi dhe organizimi të ATK-së, nuk arritën t’u japin zgjidhje tërësore dhe afatgjatë problemeve të krijuara kohë pas kohe në trajtimin e detyrimeve të mbetura debitore.

Një tjetër problematikë lidhur me sa trajtuam më lart ishte se këto akte nënligjore e shtrinin efektin e tyre deri në 30.04.2009; pra për një periudhë kohore jo më shumë se 6 muaj, ndërkohë që numri i debitorëve të mbetur në ATK kërkon vite të tëra pune dhe veprimtarie për t’u trajtuar. Mjafton të kujtojmë se bëhej fjalë për më shumë se 13 mijë debitorë nga afro 19 mijë të tillë, që janë transferuar qysh nga vitit ‘98 prej ish-bankave shtetërore të nivelit të dytë dhe INSIG sh.a. Nëse bëjmë një llogari të thjeshtë, duke u nisur nga fakti që për 10-11 vjet janë mbyllur vetëm një e treta e numrit të përgjithshëm të debitorëve, atëherë duhen edhe afro 20 vjet të tjera kohë për ta përfunduar totalisht një mision të tillë. Ndërkohë, ligji e lë ta hapur mundësinë për të marrë e trajtuar detyrime të tjera debitore, përveç portofolit të kredive që është transferuar tashmë në ATK.

Nga ana tjetër, kuadri nënligjor për të cilin po flasim ka pasur edhe mangësi të natyrës së mosreferimit të plotë ndaj kërkesave të Ligjit Nr. 9731, datë 10.05.2007, ku bie në sy “harresa” lidhur me të drejtën e Agjencisë për shitjen e sendeve të kaluara në pronësi të saj pas ezaurimit përfundimtar të procedurave përmbarimore në ekzekutimin e detyrueshëm ligjor, sikundër përcaktohet në nenin 5, pika “c” e këtij ligji.

Këto mangësi u bënë shkak që të fillojë puna për hartimin e akteve të reja nënligjore, qoftë edhe për faktin se aktet e mëparshme e humbën fuqinë në 30/04/2009, për shkak të përfundimit të afateve të përcaktuara n ë këto akte. Në punën për hartimin e VKM-së së re dhe Udhëzimit përkatës të Ministrit të Financave u mbajt parasysh, jo vetëm eliminimi i vakumit ligjor të krijuar, por edhe korrigjimi i mangësive të krijuara në aktet e mëparshme nënligjore, si shtimi i institucioneve bashkëpunuese dhe sanksionimi i të drejtës për shitjen me ankand të sendeve që kalojnë në pronësi të ATK-së. Këto akte nënligjore u përgatitën dhe miratuan, ku VKM-ja Nr. 681 mban datën 11/06/2009, kurse Udhëzimi Nr. 35 i Ministrit të Financave mban datën 14/07/2009, do t’i shërbenin ATK-së për një periudhë të gjatë kohe për të bazuar dhe organizuar punën lidhur me trajtimin e portofolit të mbetur të kredidhënies së bankave të nivelit të dytë me kapital tërësisht shtetëror dhe INSIG sh.a. Si kriter bazë për hartimin e këtyre akteve nënligjore është mbajtur parasysh vendosja e kushteve stimuluese për debitorët, që shlyejnë vullnetarisht dhe sa më shpejt detyrimin, duke i penalizuar gradualisht në vartësi të afatit kohor që zgjedhin për të likuiduar me këste. Natyrisht vendosja e penaliteteve të përshkallëzuara (përqindja e interesave që do të shlyhet mbi principalin e transferuar) kishte si synim të vetëm stimulimin e debitorëve që paraqiten për të likuiduar sa më shpejt detyrimin, me qëllim që të përfitojnë sa më shumë lehtësi në faljen e interesave, gjobave dhe kamatëvonesave. Këto përshkallëzime në faljen e interesave, gjobave dhe kamatëvonesave janë 90% për të gjitha kreditë me principal të transferuar deri në 3 milionë lekë apo pavarësisht nga shuma e principalit të transferuar edhe për kreditë e dhëna për mekanikë bujqësore, në fushën e prodhimit dhe përpunimit të produkteve bujqësore e blegtorale, etj., dhe 80% për të gjitha kreditë me principal të transferuar mbi 3 milionë lekë.

Ministria e Financave dhe Ekonomisë, në rrethanat e krijuara nga pandemia Covid 19 emetoi dy skema garancie në përfitim të biznesit për të zbutur efektin negativ ndaj biznesit nga masat e ndërmarra nga Qeveria në drejtim të parandalimit të përhapjes së sëmundjes. Dy skemat kolektive të garancive ishin një instrument i pa-aplikuar më parë nga MFE, por që u desh të alpikoheshin në këtë situatë si një instrument i përdorur gjerësisht nga vendet për të suportuar bizneset e prekura. Ligji aktual i borxhit, si dhe strukturat ekzistuese që administrojnë garancitë shtetërore nuk janë të përshtatshme/mjaftueshme për të përballuar këto lloj instrumentesh, ndaj lindi nevoja për ndryshimin e qasjes në këtë fushëme qëllimin për të mundësuar gjithë kapacitetet e nevojshme për këto lloj skemash.

Në vjim të zbatimit të planit financiar për rimëkëmbjen nga Covid-19 u miratua skema e pare e garancisë shtetërore në përfitim të biznesit, nëpërmjet VKM Nr. 277 datë 06.04.2020 e cila parashikonte linjën e garancisë shtetërore, në vlerën 11.000.000.000 (njëmbëdhjetë miliardë) lekë, në favor të 12 bankave të nivelit të dytë, pjesë e skemës së garancisë që do të mundësojë huadhënien për të përballuar pagat e tregtarëve ose të shoqërive tregtare, aktiviteti i të cilave është mbyllur ose është ndikuar me ulje të xhiros, si pasojë e vendimeve të Këshillit të Ministrave dhe urdhrave të nxjerra nga Ministria e Shëndetësisë dhe Mbrojtjes Sociale, në kuadër të menaxhimit të situatës së krijuar nga COVID-19. (https://aida.gov.al/images/PDF/Covid-19/Paketa%20nr.1.pdf).

Pas miratimit dhe implementimit të skemës së pare të garancisë shtetërore, Këshilli i Ministrave miratoi vendimin e propozuar nga Ministria e Financave dhe Ekonomisë, përmes të cilit synohej rimbursimi i interesave të huave që do të jenë pjesë e garancisë së parë shtetërore të huasë me bankat e nivelit të dytë për pagat e bizneseve që janë prekur nga situata e krijuar si pasojë e pandemisë COVID-19 në vend, nëpërmjet VKM nr. 370, datë 06.05.2020, “Për disa shtesa dhe ndryshime në vendimin Nr. 277, datë 6.4.2020, “Për miratimin e Garancisë Shtetërore të Huasë me Bankat e Nivelit të Dytë për Pagat e Tregtarëve ose Shoqërive Tregtare, aktiviteti i të cilave është prekur nga vendimet e Këshillit të Ministrave, në kuadër të menaxhimit të situatës së krijuar nga COVID-19, si edhe për përcaktimin e kushteve e të kritereve të marrëveshjes së garancisë dhe marrëveshjes së mirëkuptimit”.

Qëllimi i këtij vendimi ishte të rimbursonte interesat e huave që do të jenë pjesë e garancisë së parë shtetërore të huasë, e cila ishte miratuar nëpërmjet vendimit Nr.277, datë 6.4.2020. Rimbursimi i interesave të huave kishte si qëllim të reduktonte barrën e tregtarëve dhe shoqërive tregtare që përfitojnë nga kjo Marrëveshje Garancie.

Ky vendim është në përputhje të plotë me Programin Politik të Këshillit të Ministrave për mbështetjen e sektorit privat, duke synuar zbutjen e efekteve financiare të krijuara nga masat e marra nga qeveria në kuadër të parandalimit të përhapjes së COVID-19.  Miratimi i këtij vendimi erdhi si nevojë e emergjencës së krijuar në kuadër të përballimit të situatës së shkaktuar nga COVID-19. Kjo skemë pati një ndikim të rëndësishëm në sektorin privat në sigurimin e fondeve për vijimësinë e pagesës së punonjësve. Përparësia e kësaj skeme garancie konsistonte në lehtësimin afatshkurtër të pasojave ekonomike të krijuara nga përhapja e COVID 19. Qëllimi kryesor i kësaj skeme ishte mbështetja e tregtarëve dhe shoqërive tregtare duke bërë të mundur mosndërprerjen e pagave për punonjësit e tyre, si edhe duke garantuar një pikënisje më të sigurt për tregtarët dhe shoqëritë tregtare në momentin e rifillimit të aktivitetit pas përfundimit të situatës së krijuar nga COVID-19.

Këto skema (miratuar me VKM e lartpërmendura) u hartuan në përputhje me  Nenin 100 të Kushtetutës; Nenin 34-43 të Ligjit Nr. 9665, datë 18.12.2006, “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, të ndryshuar; Nenin 57 të ligjit Nr. 9936, datë 26.06.2008, “Për menaxhimin e sistemit buxhetor në Republikën e Shqipërisë”, të ndryshuar;  Ligjin Nr.7850, datë 29.07.1994 “Për Kodin Civil të Republikës së Shqipërisë”, të ndryshuar; Aktin Normativ Nr. 6, datë 21.03.2020 “Për disa ndryshime dhe shtesa në Ligjin Nr. 88/2019”; si edhe me pikën 6, të Vendimit Nr. 243, datë 24.03.2020 “Për shpalljen e gjendjes së fatkeqësisë natyrore”. (https://financa.gov.al/miratohet-vendimi-rimbursohen-interesat-e-huave-te-garancise-shteterore-te-huase-me-bankat-e-nivelit-te-dyte-per-pagat-e-bizneseve-te-prekur-nga-covid-19/).

Procesi i huamarrjes shtetërore dhe ai i lëshimit të garancive shtetërore të huasë rregullohet nga ligji i miratuar nga Kuvendi i Republikës së Shqipërisë në vitin 2006, dhe konkretisht Ligji Nr. 9665, datë 18.12.2006 “Për Huamarrjen Shtetërore, Borxhin Shtetëror dhe Garancitë Shtetërore të Huasë në Republikën e Shqipërisë”, i ndryshuar. Mbështetur në këtë ligj, dhe aktet nënligjore që kanë dalë në zbatim të tij, Ministria e Financave dhe Ekonomisë realizon aktivitetin e huamarrjes në tregun e brendshëm, në tregjet ndërkombëtare, realizon huamarrjen nëpërmjet marrëveshjeve ndërkombëtare si dhe lëshon garanci shtetërore të huasë si brenda vendit, por edhe jashtë tij në bashkëpunim me institucione financiare ndërkombëtare.

Procesi i lëshimit të garancive rregullohet konkretisht në kreun VII të ligjit, nenet 34-43 të tij. Ministria e Financave dhe Ekonomisë, mbështetur në këtë ligj lëshon garanci shtetërore për subjekte përfituese, me paraqitjen e kërkesës të subjektit të interesuar dhe në bazë të një analize ekonomike financiare të realizuar mbështetur në dokumentacionin e paraqitur. Garancia shtetërore nënshkruhet nga Ministri i Financave dhe Ekonomisë pas miratimit të saj nga Këshilli i Ministrave. Ministria e Financave dhe Ekonomisë ruan dokumentacionin përkatës për garancitë e lëshuara, kryen pagesat nga garancia kur ajo thiret nga kreditori në përputhje me kuadrin ligjor, ligjin përkatës si dhe marrëveshjen përkatëse të garancisë.

Ndryshimet e fundit në ligjin që rregullon huamarrjen, borxhin shtetëror dhe garancitë shtetërore të huasë u bënë me ligjin nr. 92/2022, datë 22.12.2022 “Për disa ndryshime dhe shtesa në ligjin nr. 9665, datë 18.12.2006, “Për Huamarrjen Shtetërore, Borxhin Shtetëror dhe Garancitë Shtetërore të Huas në Republikën e Shqipërisë”.

Gjithashtu, ligji nr.8894, datë 14.05.2002 “Për Agjencinë e Trajtimit të Kredive” duke qënë një ligj i vjetër në kohë, ka operuar mbi bazën e një kuadri ligjor jo të plotë. Këto mangësi u bënë shkak që të fillojë puna për hartimin e akteve të reja nënligjore, qoftë edhe për faktin se aktet e mëparshme e humbën fuqinë në 30/04/2009, për shkak të përfundimit të afateve të përcaktuara në këto akte. Në punën për hartimin e VKM-së së re dhe Udhëzimit përkatës të Ministrit të Financave u mbajt parasysh, jo vetëm eliminimi i vakumit ligjor të krijuar, por edhe korrigjimi i mangësive të krijuara në aktet e mëparshme nënligjore, si shtimi i institucioneve bashkëpunuese dhe sanksionimi i të drejtës për shitjen me ankand të sendeve që kalojnë në pronësi të ATK-së. Këto akte nënligjore u përgatitën dhe miratuan, ku VKM-ja Nr. 681 mban datën 11/06/2009, kurse Udhëzimi Nr. 35 i Ministrit të Financave mban datën 14/07/2009, do t’i shërbenin ATK-së për një periudhë të gjatë kohe për të bazuar dhe organizuar punën lidhur me trajtimin e portofolit të mbetur të kredidhënies së bankave të nivelit të dytë me kapital tërësisht shtetëror dhe INSIG sh.a. Si kriter bazë për hartimin e këtyre akteve nënligjore është mbajtur parasysh vendosja e kushteve stimuluese për debitorët, që shlyejnë vullnetarisht dhe sa më shpejt detyrimin, duke i penalizuar gradualisht në vartësi të afatit kohor që zgjedhin për të likuiduar me këste. Natyrisht vendosja e penaliteteve të përshkallëzuara (përqindja e interesave që do të shlyhet mbi principalin e transferuar) kishte si synim të vetëm stimulimin e debitorëve që paraqiten për të likuiduar sa më shpejt detyrimin, me qëllim që të përfitojnë sa më shumë lehtësi në faljen e interesave, gjobave dhe kamatëvonesave. Këto përshkallëzime në faljen e interesave, gjobave dhe kamatëvonesave janë 90% për të gjitha kreditë me principal të transferuar deri në 3 milionë lekë apo pavarësisht nga shuma e principalit të transferuar edhe për kreditë e dhëna për mekanikë bujqësore, në fushën e prodhimit dhe përpunimit të produkteve bujqësore e blegtorale, etj., dhe 80% për të gjitha kreditë me principal të transferuar mbi 3 milionë lekë.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshk shtrirjen e problemit.***
* ***Identifikoni*** ***grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Ligji nr.8894, datë 14.05.2002 “Për Agjencinë e Trajtimit të Kredive” duke qënë një ligj i vjetër në kohë, i cili ka si qëllim krijimin e kuadrit ligjor për menaxhimin e skemave të veçanta të garancive shtetërore të huasë dhe të kthimit të tyre, nuk parashikon rregullimin e procedurave të lindura nga emetimi i skemave të garancive shtetërore në përfititm të biznesit në situatën e Covid-19. Për shumë kohë, qysh nga momenti i krijimit të saj në vitin ’98, Agjencia e Trajtimit të Kredive ka operuar mbi bazën e një kuadri ligjor jo të plotë dhe të organizuar jo konform rregullave të teknikës legjislative, duke krijuar probleme gjatë zbatimit të ligjit.

Nga emetimi i këtyre skemave të garancisë sovrane u evidentuan disa problematika kryesore, si në drejtim të mungeses se kapaciteteve organike të Ministrisë së Financave dhe Ekonomisë, por edhe në drejtim të mangësive që paraqet kuadri rregullator në fuqi, në lidhje me skema të tilla garancish të pa emetuara më parë. Së pari skemat sollën vështirësi në administrimin e të dhënave të cilat raportohen nga 12 bankat të perfshira në transaksionet e kredidhënies për secilën prej skemave. Numri i përfituesve nga këto skema ishte i madh, rreth 1100 kontrata kredie të lidhura, dhe përpunimi dhe rakordimi i të dhënave është i pamundur të realizohet me strukturën e drejtorisë së borxhit pranë MFE. Së dyti, për implementimin e këtyre lloj skemave, MFE nuk ka një strukture të posaçme që të monitorojë zbatimin e tyre në përputhje me kriteret e vendosura në këto garanci të miratuara. Së treti, me implementimin e këtyre skemave, lind gjithashtu problem i mungesës së një strukture të specializuar për rekuperimin e vlerave monetare pas pagesës së këtyre garancive nga MFE. Jo vetëm për këto skema, por për të gjitha garancitë në tërësi, MFE nuk ka infrastrukturën e nevojshme për të mundësuar mbledhjen e fondeve të paguara nga Garancitë, apo edhe nga kreditë e nënhuazuara.

Gjithashtu, Ligji që rregullon huamarrjen, borxhin shtetëror dhe garancitë shtetërore të huasë nuk ka parashikimet e nevojshme për lëshimin e skemave kolektive të garancive si ato të emetuara në kushtet e pandemisë. Ligji parashikon vlerësimin e riskut dhe miratimin nga MFE të garancive rast pas rasti për çdo huamarrës, gjë e cila nuk është e mundur të bëhet nga MFE për këto lloj skemash, ku vlerësimi është i mundur të realizohet vetëm nga institucionet kredidhënëse.

Kuadri ligjor aktual, nuk mundëson rregullimet e nevojshme për ti kaluar në ndjekje AMGKP-së një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet.

Gjithashtu nuk siguron menaxhim efektiv të skemave të veçanta të garancive shtetërore të huase në një kohë të arsyeshme, duke rezultuar në gjendjen aktuale ku afatet tejkalohen.

Konkretisht, Agjencia trajton detyrimet e rreth 10 mijë debitorëve, që janë transferuar që nga viti 1998 prej ish-bankave shtetërore të nivelit të dytë dhe INSIG sh.a.

Kjo zvarritje që bie në sy, vjen si rezultat i mos azhornimit efektiv të ligjit, që nga viti 2007.

Problem tjetër, paraqet dhe mungesa e raportimit/monitorimit sipas kuadrit ligjor ekzistues. Ky është një nga faktorët që mendohet se ka ndikuar në akumulimin e dhjetëra mijërave debitorëve, të cilët janë akoma në proces trajtimi.

Grupet e prekura nga problemet e lartpërmendura janë shteti, qytetarët dhe bizneset. Kjo për arsyen se pikërisht këto kategori janë personat përfitues të skemave të veçanta të garancive të huas dhe debitorët e portofolit të kredive të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre.

Këtyre problematikave mund t’i jepet një zgjidhje efikase përmes politike të re, që mundëson mekanizmat dhe strukturën e posaçme për mbledhjen e detyrimeve të akumuluara nga subjektet përfituese të garancive dhe nënhuave, si dhe që garanton rikuperimin e kredive në një kohë të përshpejtuar, duke rregulluar kështu gjëndjen aktuale.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Ndryshimet e fundit në ligjin nr. 9665, datë 18.12.2006 “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, i ndryshuar, kanë bërë të nevojshme për ti kaluar në ndjekje AMGKP-së një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet.

Në këtë kontekst agjencisë, nëpërmjet ndryshimeve ligjore të propozuara i kalojnë për t’u menaxhuar skemat e veçanta të garancive të huas, kthimin e garancive shtetërore të huas, kthimin e huave dhe nënhuave të garantuara nga ministri përgjegjës për financat, verifikimin e aftësisë paguese të subjekteve huamarrëse që kanë përfituar nga garancitë, huatë dhe nënhuatë të garantuara nga ministri pergjegjes per financat, trajtimin e kredive, të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre, si dhe trajtimin e portofolit të investimeve të kryera në banesa nga shoqëria INSIG sh.a para privatizimit të saj.

Me anë të politikës së propozuar tentohet ti jepet zgjidhje këtyre problematikave duke i kaluar në menaxhim Agjencisë skemat e veçanta të garancive të huas, kthimin e garancive shtetërore të huas, kthimin e huave dhe nënhuave të garantuara nga ministri përgjegjës për financat, verifikimin e aftësisë paguese të subjekteve huamarrëse që kanë përfituar nga garancitë, huatë dhe nënhuatë të garantuara nga ministri pergjegjes per financat, trajtimin e kredive, të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre, si dhe trajtimin e portofolit të investimeve të kryera në banesa nga shoqëria INSIG sh.a para privatizimit të saj.

Duke mundësuar mekanizmat dhe strukturën e posaçme për mbledhjen e detyrimeve të akumuluara nga subjektet përfituese të garancive dhe nënhuave, si dhe garantimin e rikuperimit të kredive në një kohë të përshpejtuar, pritet të rregullohet gjëndja aktuale.

Për të adresuar një sërë shqetësimesh që lindën në lidhje me administrimin e këtyre skemave, në kushtet ku strukturat e Ministrisë ë Financave dhe Ekonomisë, nuk kanë kapacitetet për administrimin e një sërë aspektesh, si:

 verifikimi i rasteve të thirjes së garancisë;

 rikuperimin e të drejtave që i lindin MFE pas çdo pagese në kuadër të garancive të lëshuara, lindi nevoja që këto funksione, t’i kalohen një strukture, që është nën varësinë e MFE dhe që ka ekspertizën e nevojshme në këtë drejtim, aktualisht, Agjencia e Trajtimit të Kredive (ATK

Çështja e mbledhjes së detyrimeve nga këto subjekte kundrejt buxhetit të shtetit është një problem që i është kushtuar vëmendje e veçantë edhe gjatë auditimeve të KLSH, si dhe është pjesë e raporteve të lëshuara nga ky institucion, ndaj konsiderohet mëse e nevojshme ndërmarrja e gjithë masave të mundshme në këtë drejtim, duke përfshirë këtu edhe ndryshime të nevojshme ligjore.

Gjithashtu, nëpërmjet kësaj politike synohet thjeshtësimi i mëtejshëm i procedurës së huamarrjes në tregjet ndërkombëtare, në kushtet ku ky proces kërkon reagim me shpejtësi për të përfituar nga oprtunitetet që mund të ofrojnë tregjet financiare në momente të caktuara, duke konsideruar që këto tregje paraqiten me zhvillime shumë dinamike dhe që impaktohen nga çdo indikator apo rrethanë e caktuar.

Ndërhyrja e qeverisë paraqitet e domosdoshme për të mundësuar shmangien e miratimit nga parlamenti rast pas rasti të këtyre përjashtimeve, apo heqjes dorë nga imuniteti, sa herë që vendit i duhet të aksesojë tregjet ndërkombëtare për financim.

Kjo ndërhyrje i mbështet objektivat e nivelit të lartë të qeverisë duke mbrojtur grupet e prekura nga problemet e lartpërmendura (qytetarët dhe bizneset). Kjo për arsyen se politika e re (Ligji i ri) ka prioritet sigurimin e menaxhimit sa më efektiv të skemave të veçanta të garancive dhe kthimin e garancive shtetërore të huase në një kohë të përshpejtuar, duke respektuar afatet.

Kjo ndërhyrje nuk mbështetet në ndonje Strategji të caktuar, por është parashikuar në programin analitik të akteve të Ministrisë së Financave dhe Ekonomisë të parashikuara për t’u miratuar nga ana e Këshillit të Ministrave për vitin 2023.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

**Objektivat e propozimit janë:**

* Sigurimi i menaxhimit sa më efektiv të skemave të veçanta të garancive;
* Kthimi i 50% të garancive shtetërore të huase në një kohë të përshpejtuar brenda vitit 2025, duke rregulluar gjendjen aktuale ku afatet tejkalohen.
* Garantimi i trajtimit të kredive të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre dhe portofolit të investimeve të kryera në banesa nga shoqëria INSIG sh.a para privatizimit të saj brenda vitit 2025.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni 0 (status quo)**: Nuk ndërhyhet me ndryshim apo politikë të re dhe vijohet me kuadrin ligjor ekzistues e konkretisht me zbatimin e ligjit nr.8894, datë 14.05.2002 “Për Agjencinë e Trajtimit të Kredive”, i ndryshuar dhe ligjit **nr. 8894, datë 14.05.2002** “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, i ndryshuar.

Ligji nr.8894, datë 14.05.2002 “Për Agjencinë e Trajtimit të Kredive” duke qënë një ligj i vjetër në kohë, i cili ka si qëllim krijimin e kuadrit ligjor për menaxhimin e skemave të veçanta të garancive shtetërore të huasë dhe të kthimit të tyre, nuk parashikon rregullimin e procedurave të lindura nga emetimi i skemave të garancive shtetërore në përfititm të biznesit në situatën e Covid-19. Për shumë kohë, qysh nga momenti i krijimit të saj në vitin ’98, Agjencia e Trajtimit të Kredive ka operuar mbi bazën e një kuadri ligjor jo të plotë.

Kuadri ligjor aktual, nuk mundëson rregullimet e nevojshme për ti kaluar në ndjekje AMGKP-së një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet.

Gjithashtu nuk siguron menaxhim efektiv të skemave të veçanta të garancive shtetërore të huase në një kohë të arsyeshme, duke rezultuar në gjendjen aktuale ku afatet tejkalohen.

**Opsioni 1– Ndryshimi i ligjit ekzistues nr. 9665, datë 18.12.2006** “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, i ndryshuar**.:**

Ligji ekzistues, nr. 9665, datë 18.12.2006 “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, i ndryshuar, duke qënë një ligj i vjetër në kohë, nuk kryen një rregullim efikas për trajtimin e kredive të këqija, por edhe për skemat e vecanta të garancisë. Konkretisht, nenet e ligjit sikundër është aktualisht janë organizuar jo konform rregullave të teknikës legjislative, duke krijuar probleme gjatë zbatimit të ligjit.

Në ligjin nr. 9665, datë 18.12.2006 “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, i ndryshuar, janë bërë një sërë ndryshimesh, të cilat në radhë të parë akomodojnë rregullimet e nevojshme për ti kaluar në ndjekje AMGKP-së një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet.

Duke qenë se ligji aktual është një ligj relativisht i vjetër, paraqet shumë mangësi dhe nuk trajton shumë prej çështjeve aktuale të menaxhimit të huave, si dhe duke qenë se ndryshimet e propozuara do të prekin më shumë se 50% të përmbajtjes së ligjit aktual, në kuadër edhe të teknikës legjislative, vlerësohet si më i përshtatshëm hartimi i një ligji të ri.

**Opsioni 2 Ndryshimi i ligjit aktual nr.8894, datë 14.05.2002 “Për Agjencinë e Trajtimit të Kredive”);**

Bazuar në Manualin e Hartimit të Legjislacionit, për shkak të ndryshimeve të shumta të nevojshme për të rregulluar kuadrin ligjor nuk preferohet ky opsion. Duke qënë se ndryshimet e propozuara do të preknin më tepër se 50% të aktit, ndryshimet e shumta do të sillnin konfuzion të mëtejshëm ligjor në perceptimin dhe kuptimin e ndryshimeve ligjore duke dëmtuar interesat e drejtpërdrejta të qytetarëve dhe bizneseve në pozita debiti.

**Opsioni 3 - Hartimi i një ligji të ri**

Një opsion tjetër i konsedurar për rregullimin e situatës aktuale është edhe hartimi i një ligji të ri. Hartimi i një ligji tërësisht të ri do të ishte një mënyrë për adresimin e të gjitha problematikave të konstatuara deri më tani.

**Nëpërmjet politikës së propozuar parashikohet që ATK-së do t’i kalojnë për t’u menaxhuar, aktivitetet/funksionet e mëposhtme:**

* menaxhimin e skemave të veçanta të garancive të huas;
* kthimin e garancive shtetërore të huas;
* kthimin e huave dhe nënhuave të garantuara nga ministri përgjegjës për financat;
* verifikimin e aftësisë paguese të subjekteve huamarrëse që kanë përfituar nga garancitë, huatë dhe nënhuatë të garantuara nga ministri pergjegjes per financat;
* trajtimi i kredive, të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre;
* trajtimin e portofolit të investimeve të kryera në banesa nga shoqëria INSIG sh.a para privatizimit të saj.Për këtë arsye propozohet hartimi i ligjit të ri, “Për Menaxhimin e Garancive dhe Kredive të Pakthyera”.

Këto funksione do të mund t’i atribuoheshin nëpërmjet hartimit dhe miratimit të një ligji të ri lidhur me menaxhimin e garancive dhe kredive të pakthyera shtetërore.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:* 
  + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe rreziqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
  + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Grupet e prekura nga problemet e lartpërmendura janë shteti, qytetarët dhe bizneset që kanë përfituar nga garancia sovrane shtetërore.

**Ndikimi ekonomik:**

Për shtetin:

Kjo politikë ka një ndikim të drejtpërdrejtë pozitiv në ekonominë e shtetit shqiptar (Buxhetin e Shtetit), sepse do të ketë një rikthim të fondeve të alokuara nga shteti për bizneset në kuadër të garancive shtetërore dhe nënhuave, në buxhetin e shtetit. Në këtë mënyrë këto fonde do të mund të përdoren për t’i ardhur në ndihmë sektorëve të tjerë ekonomikë.

Gjithashtu, ndërhyrjet e synuara në kuadrin ligjor, prekin veprimtarinë e Ministrisë së Financave dhe Ekonomisë dhe Agjencinë e Trajtimit të Kredive në drejtim të një menaxhimi më efektiv të veprimtarisë së menaxhimit të kredive dhe garancive.

Sqarojmë se, ndërhyrjet e synuara nuk paraqesin kosto shtesë për Buxhetin e Shtetit në drejtim të ngritjes së një infrastrukture të re, ngritjen e strukturave dhe rekrutimin e një personeli të ri, pasi infrastruktura dhe personeli (sipas nje strukture të miratuar) ekzistojnë tashmë tek ATK, duke patur specializimin e duhur në menaxhimin efektiv të kredive dhe garancive. Këto struktura tashmë janë funksionale dhe efikase në trajtimin e kredive (kryesisht me probleme) dhe për ATK çdo vit alokohet një fond i caktuar në Buxhetin e Shtetit, për funksionimin e këtij institucioni. Si çdo vit, edhe për vitin 2023 është parashikuar dhe alokuar fondi buxhetor për ATK, ku si pjesë e shpenzimeve përfshihen edhe pagat e punonjësve, si dhe rekrutimi i punonjësve të rinj pranë këtij institucioni, bazuar në strukturën e miratuar dhe sipas nevoja që do të paraqiten gjatë vitit kalendarik. Për këtë arsye, ne këtë drejtim nuk parashikohet të ketë kosto shtesë në Buxhetin e Shtetit.

Analiza e kryer më poshtë bazohet mbi përllogaritje hipotetike në formën e përfitimeve direkte si forme e kthimit të detyrimeve të prapambetura në kuadër të garancive sovrane. Logjika e ndjekur për analizimin e kostove për Buxhetin e Shtetit dhe përfitimeve paraqitet si më poshtë vijon:.

**1)**Të ardhurat janë parashikuar mesatarisht sipasportofolit të ri që do të alokohet në vazhdim.

Referuar të dhënave të marra nga Drejtoria e Borxhit pranë MFE rezulton se gjendja e stokut për garancitë Sovrane, deri më 31.01.2023, në totalrezulton si më poshtë:

GS1 (Garancia Sovrane 1 = 23,172,298.82 Lekë)

GS2 (Garancia Sovrane 2 = 6,198,898,752 Lekë - Stoku sipas MFE - së 60% i garantuar)

GS3 (Garancia Sovrane 3 = 374,065,885.89 Lekë – Stoku sipas MFE-së 60% i garantuar)

Totali i stokut të 3 Garancive = 6,596,136,935 Lekë.

Pra, referuar të dhënave statistikore, duke u bazuar në faqen zyrtare të Bankës së Shqipërisë, rezulton se huatë me probleme bruto, ndaj totalit të huave në %, ose ndryshe e quajtur përqindja e kredive me probleme rezulton se mesatarja e 6-të viteve të fundit është rreth 8%. Pra, ne, nga totali i stokut synojmë që 8% të shumës së garancive t’i kemi në trajtim.

Portofoli i marrë në trajtim nga Agjencinë e Menaxhimit të Garancive dhe Kredive të Pakthyera = 8%\*6,596,136,935 (totali i stokut të 3 garancive)= 527,690,954.8 lekë (hua me problem të marra në trajtim nga struktura përgjegjëse për trajtimin e garancive sovrane).

**2)** Çdo fundvit, ATK parashikon buxhetin dhe planin e arkëtimeve për vitin pasardhës. Referuar edhe pritshmërive të JSO-ve (Jurist dhe Specialist Operacional) që meren enkas me trajtimin e borxhit dhe që e njohin imtësisht situatën e debitorëve dhe zonave në portofolet respektive që kanë në trajtim, kanë referuar në total shumën për realizimin e targetit vjetor në 90,000,000 lekë. Pra, ATK rikuperon 1,53% të portofolit në total gjatë një viti pune. Në të njëjtat kushte kemi vepruar edhe për të përllogaritur rikuperimin e portofolit të garancive. Nëse e marim të mirëqenë, që Portofoli i marrë në trajtim nga Agjencinë e Menaxhimit të Garancive dhe Kredive të Pakthyera është 527,690,954.8 lekë, është ndjekur e njëjta logjikë si në trajtimin e portofolit të mbetur të ATK-së.

Të ardhura nga Viti i parë Garancia Sovrane = 527,690,954.8 lekë (portofoli i huave me problem të marra në trajtim) \*0,0153 (norma e rikuperimit) = 8,073,671.6 lekë, që do të rikuperohen vetëm nga portofoli i garancive.

Pra, të ardhurat në total për Agjencinë e Menaxhimit të Garancive dhe Kredive të Pakthyera do të jenë = 8,073,671.6 lekë nga garancia sovrane në vitin e parë.

Sa u përket llogaritjes së të ardhurave për vitet në vijim është ndjekur e njëjta logjikë, duke zbritur nga portofoli aktual (527,690,954.8 lekë) të ardhurat që pretendohen të mblidhen në vitin e pare (pra 8,073,671.6 lekë) shumëzuar me kthimin e portofolit me 1,53% (shpjeguar më lart faktori).

Llogaritja e të ardhurave që planifikohen të arkëtohen është kryer për një periudhë 5 vjeçare.

**3)** Për trajtimin e rreth 11,000 debitorëve dhe realizimin e targetit prej 90,000,000 lekëve (totali i portofolit që aktualisht është në trajtim nga ATK), në ATK aktualisht Sektori Juridik dhe Operacional që angazhohet maksimalisht përbëhet nga 7 Specialistë. (Pra, 7 Juristë dhe Specialistë Operacional angazhohen maksimalisht për realizimin e targetit vjetor që është 90,000,000 lekë për trajtimin e kredive sipas Ligjit 8894, datë 14.05.2002), të cilët krahas punës në terren realizojnë edhe detyrat e tjera funaksionale. Nëse shtojmë edhe afërsisht 584 debitorë në stok aktualisht nga garancitë, duke pasur edhe një rritje të portofolit, nisur edhe nga prioriteti që do të ketë trajtimi i tyre për t’u rikuperuar, atëherë lind nevoja që të shtohen në staf edhe 1-2 specialistë. Pra, për një Sektor Juridik dhe Operacional më të plotë dhe efektiv, nevojitet edhe shtimi i dy specialistëve, të cilët të ndihmojnë në trajtimin e garancive, por edhe në kreditë që trajton aktualisht ATK. Plotësimi i nevojave institucionale edhe me 2 specialistë të tjerë është

**4)** Aktualisht Sistemi Elektronik i Kreditit që ATK përdor ka funksionalitet në dy departamente, por njëkohësisht ka ndërlidhje me sistemin Financa 5. Funksionon si një database me të dhënat e secilit debitor. Gjithashtu jep të dhëna për të ndihmuar procesin e punës, pasi ka të regjistruar të gjitha hapat e një veprimi. Për të pasur një Sistem më të integruar në funksionalitet, do të marrim parasysh kërkesat që do të ketë Institucioni në ndërtimin e tij.

Kosto shtesë që mund të duhet për ndërtimin e një ndërfaqje brenda sistemit të kreditit me të cilin ATK operon aktualisht në vlera hipotetike përllogaritet të jetë rreth 1,2 - 2 milionë lekë.

Ndërsa për një sistem “Upgrade” të ri, për të ndërtuar një database e cila do të mbajë të dhënat (ATK + garancitë sovrane), kostoja mund të variojë nga 4 - 4,5 milionë lekë .

Referuar vlerave të mësipërme, saktësojmë se meren parasysh nga kërkesat që do të vijnë në bazë edhe të fushave të caktuara për të regjistruar të dhënat e subjeketev kredimarrës.

Për bizneset dhe subjektet që kanë përfituar nga garancitë shtetërore dhe nënhuatë:

Vlerësohet se nga ndërhyrja e synuar në politikë, mund të preken bizneset apo subjektet me kapital shtetëror të cilët kanë përfituar nga garancitë shtetërore dhe nënhuatë dhe të cilëve do t’u mblidhen nëpërmjet mekanizmave që synohen të ngrihen, detyrimet që këto biznese apo subjekte do kenë krijuar kundrejt buxhetit të shtetit. Impakti në financat e këtyre subjekteve është plotësisht i justifikuar dhe mbështetur në marrëveshjet përkatëse të financimit apo garancisë me anë të së cilave këto biznese apo subjekte kanë përfituar fonde me terma të favorshme, me detyrimin e kthimit ndaj kreditorit apo garantuesit sipas rastit.

Hartimi i projektligjit të ri, “Për Menaxhimin e Garancive dhe Kredive të Pakthyera” nuk pritet të ketë ndikim të drejtpërdrejtë në konkurrencë.

**Ndikimi social:**

Gjithashtu vlerësohet se ndërhyrjet do të kenë një impakt indirekt pozitiv në shoqëri në kushtet ku fondet e buxhetit të shtetit, që janë fonde të taksapaguesve shqiptarë, dhe të cilat janë dhënë për të mbështetur subjekte private apo ato me kapital publik, do të mund të kthehen dhe të përdoren për qëllime në përfitim të popullsisë, në formën e shërbimeve publike apo investimeve publike.

Politika e re ndikon pozitivisht te qytetarët dhe bizneset, pasi pikërisht këto kategori janë personat përfitues të skemave të veçanta të garancive të huas dhe debitorët e portofolit të kredive të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre, dhe ligji i ri mundëson mekanizmat dhe strukturën e posaçme për mbledhjen e detyrimeve të akumuluara nga subjektet përfituese të garancive dhe nënhuave, si dhe garanton rikuperimin e kredive në një kohë të përshpejtuar, duke ndikuar pozitivisht në lehtësimin e pozitave të tyre.

Në lidhje me testin për ndërmarrjet e vogla dhe të mesme, kemi përgatitur tabelën e mëposhtme;

|  |  |  |  |
| --- | --- | --- | --- |
| Nr. | Testi për ndërmarrjet e vogla dhe të mesme | Po/Jo | Shënime |
| 1. | A do të ketë rregullimi efekt mbi ekonominë dhe mbi sektorët e veçantë të ekonomisë? | Po |  |
| 2. | A do të ndikojë rregullimi në performancën ekonomike të sektorit (p.sh. në prodhim, punësim, produktivitet, investimet etj.)? | Po |  |
| 3. | A do të imponojnë rregullimi kosto shtesë rregullatore në sektor? | Jo |  |
| 4. | Do të ndikojë rregullimi në konkurrencën e sektorit? | Jo |  |
| 5. | A do të ndikohet performanca ekonomike e sektorit të NVM-ve nga rregullimi? | Jo |  |
| 6. | A do të imponojnë rregullimi kosto shtesë rregullatore për NVM-të? | Jo |  |
| 7. | A do të ndikojë rregullimi në aftësinë konkurruese të NVM-ve? | Jo |  |
| 8. | A do të ketë rregullimi një ndikim të rëndësishëm në mikrondërmarrjet? | Jo |  |

Duke qenë se, detyrimet e garancive sovrane do të rikthehen në Buxhetin e Shtetit, në mënyrë indirekte ato mund të rialokohen në buxhet si fond që mund t’i shërbejë NMV-ve si politikë që do të shërbejë për të nxitur, prodhimin punësimin, investimet etj.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është opsioni nr.3, konkretisht hartimi i ligjit të ri “Për Menaxhimin e Garancive dhe Kredive të Pakthyera”.

Nëpërmjet hartimit të ligjit të ri, i jepet zgjidhje problematikave të menaxhimit efektiv të skemave të veçanta të garancive si dhe problemeve të trajtimit të portofolit të kredive në një kohë të arsyeshme, duke mundësuar mekanizmat dhe strukturën e posaçme për mbledhjen e detyrimeve të akumuluara nga subjektet përfituese të garancive dhe nënhuave, si dhe garantimin e rikuperimit të kredive në një kohë të përshpejtuar, duke rregulluar kështu gjendjen aktuale.

Opsioni 1 dhe Opsioni 2 nuk preferohen krahasuar me Opsionin 3, pasi do të nevojitej kryerja e ndryshimeve të konsiderueshme dhe këto ndryshime do të preknin më shumë se 50% të përmbajtjes së ligjeve ekzistuese, në kuadër të teknikës legjislative (Manualit të Hartimit të Legjislacionit) është e pamundur të konsiderohet Opsioni 1 dhe Opsioni 2. Gjithashtu këto ligje kanë pësuar ndryshime edhe më parë dhe ndërhyrjet e propozuara do të krijonin shumë paqartësi dhe konfuzion ligjor për lexuesin.

Për sa i përket ndikimeve pa vlerë monetare, shprehemi se opsioni nr.3, ndikon pozitivisht te qytetarët dhe bizneset, pasi pikërisht këto kategori janë personat përfitues të skemave të veçanta të garancive të huas dhe debitorët e portofolit të kredive të transferuara nga bankat tregtare të nivelit të dytë, me kapital tërësisht shtetëror mbas privatizimit të tyre, dhe ligji i ri mundëson mekanizmat dhe strukturën e posaçme për mbledhjen e detyrimeve të akumuluara nga subjektet përfituese të garancive dhe nënhuave, si dhe garanton rikuperimin e kredive në një kohë të përshpejtuar.

Sa më sipër, vlerësojmë se Opsioni 3 eshtë opsioni i preferuar.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Me zbatimin e aktit të ri, ngarkohet Ministria e Financave dhe Ekonomisë dhe institucionet e tjera që kanë detyrime në përputhje me parashikimet e ligjit “Për Menaxhimin e Garancive dhe Kredive të Pakthyera”. Institucioni që ngarkohet me menaxhimin e skemave të veçanta të garancisë do jetë Agjencia e Menaxhimit të Garancive dhe kredive të pakthyera, person juridik publik, buxhetor, në varësi të Ministrit përgjegjës për financat, me seli në Tiranë. Për zbatimin e këtij projektligji mendohet të ketë vështirësi nga ana e institucionit që ngarkohet me menaxhimin e skemave të veçanta të garancisë deri në përshtatjen e praktikës më të mirë për mbledhjen e detyrimeve nga subjektet përfituese, si dhe kryerjen e funksioneve të tjera si monitorimi i skemave të veçanta të garancive, mbikqyrja financiare e përfituesve, verifikimi i rasteve të thirrjes së skemave të veçanta të garancive e të tjera.

Gjithsesi, pengesa për zbatimin e opsionit të zgjedhur në bazë të analizës së bërë nuk evidentohen.

Një sërë masash do ndërmerren nëpërmjet hartimit të ligjit të ri, “Për Menaxhimin e Garancive dhe Kredive të Pakthyera”, që do i japin zgjidhje problematikave të menaxhimit efektiv të skemave të veçanta të garancive si dhe problemeve të trajtimit të portofolit të kredive në një kohë të arsyeshme. Kuadri i ri ligjor i kalon në ndjekje AMGKP-së një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet, si dhe siguron menaxhim më efektiv të skemave të veçanta të garancive duke i dhënë zgjidhje problemit në një kohë të arsyeshme, më anë të strukturimit efikas të funksioneve të agjencisë.

Aktet nënligjore që parashikohen të miratohen sipas projektligjit janë:

* Vendimi i Këshillit të Ministrave që përcakton organizimin dhe funksionimin e Agjencisë.
* Vendimi i Këshillit të Ministrave që përcakton procedurën e detajuar për kthimin e garancive, huave dhe nënhuave, dhe procedurat e marrjes në pronësi të pasurive të lëna si garanci ose jo nga huamarrësit, dhe shitjes së këtyre pasurive të marra.
* Vendimi i Këshillit të Ministrave që përcakton krijimin e “Regjistrit për Kthimin e Garancive Shtetërore” sipas përcaktimeve të ligjit në fuqi për bazat e të dhënave shtetërore.
* Udhëzim i Ministrit përgjegjës për financat që përcakton rregullat për bashkëpunimin e Agjencisë me Ministrinë përgjegjëse për financat lidhur me menaxhimin e skemave të veçanta të garancive, si dhe për mbajtjen e dokumentacionit dhe të dhenave

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*

*Monitorimi i zbatimit do të kryhet konform rregullave të brendshme të raportimit dhe monitorimit të performancës si dhe hierarkisë institucionale të të dy strukturave në fjalë, Drejtoria e Përgjithshme e Borxhit dhe Agjencia e Menaxhimit të Garancive dhe Kredive të Pakthyera).*

* *Identifikoni kriteret/treguesit për të matur arritjen e qëllimeve ose progresin drejt tyre.*

Monitorimi në lidhje me performancën e veprimtarisë që realizon Agjencia e Menaxhimit të Garancive dhe Kredive të Pakthyera do të mundësohet nëpërmjet raportimit periodik pranë niveleve drejtuese të vetë agjencisë, raportimeve periodike mbi treguesit e borxhit dhe analizën me baza 15-ditore, mujore, apo dhe tremujore të performancës. Po në baza 15-ditore përgatit dhe informon nivelet drejtuese mbi analizën e treguesve dhe performacës për periudhën përkatëse. Drejtoria informon në mënyrë të vazhduar nivelet drejtuese të hierarkisë në lidhje me nivelin e detyrimeve të subjekteve që kanë përfituar nga Garancitë Sovrane apo nënhuatë.

Agjencia gjithashtu raporton te Regjistri i Kredive dhe zbaton kriteret e klasifikimit për bankat dhe Institucionet financiare jo-banka, në mënyrë qe këto hua/kredi/detyrime të figurojnë në Regjistrin e Kredive edhe pasi t'i transferohen Agjencisë me qëllim qe informacioni në Regjistrin e Kredive për këta huamarrës të jetë i plotë.

Për marrëveshjet e huas të nënshkruara nga institucionet financiare pjesë e skemave të garancive përkatese, Agjencia ka detyrë të rakordojë çdo tre muaj të dhënat me huadhënësit dhe Ministrinë përgjegjëse për financat dhe të raportojë çdo tre muaj në Ministrinë përgjegjëse për financat mbi ecurinë e skemave të garancisë.

Për skemat e vecanta të garancisë, Agjencia ka detyrë të monitorojë shlyerjen e detyrimeve të huamarrësve ndaj Ministrisë përgjegjëse për financat për pagesat e kryera nga kjo e fundit në kuadër të marrëveshjeve të garancisë me anë të kontrollit të dokumentacionit dhe me anë të verifikimeve të faturave dhe mandat pagesave të subjekteve.

Në lidhje me ndërhyrjet e synuara në politikë, kriteret për monitorimin e performancës do të ishin:

* Reduktim me 50% i vlerës së detyrimeve të akumuluara nga subjektet përfituese të garancive shtetërore dhe nënhuave krahasuar me periudhen përpara implementimit të politikës.
* Reduktim i numrit të debitorëve që trajton agjencia (aktualisht trajton detyrimet e rreth 10 mijë debitorëve krahasuar me periudhen përpara implementimit të politikës.
* Numri i procedurave të realizuara me sukses për rikuperimin e detyrimeve nga garancitë dhe nënhuatë;
* Numri i subjekteve të mbikqyrur financiarisht të cilat kanë përfituar nga skemat e garancive, garancitë standarde dhe nënhuatë, krahasuar me periudhën para ndërmarrjes së politikës;

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Viti 1** | **Viti 2** | **Viti 3** | **Viti 4** | **Viti 5** | **Viti 6** | **Viti 7** | **Viti 8** | **Viti 9** | **Viti 10** |
| **Faktori zbritës** | 1.00 | 0.95 | 0.91 | 0.87 | 0.82 | 0.79 | 0.75 | 0.71 | 0.68 | 0.65 |
| Kosto për buxhetin - një herë | 6 |  |  |  |  |  |  |  |  |  |
| Automjet shtesë | 2 |  |  |  |  |  |  |  |  |  |
| Sistem i ri i kredive/upgrade | 4 |  |  |  |  |  |  |  |  |  |
| Kosto për buxhetin - në vazhdimësi | 0 | 0 | 0 | 0 | 0 | 0 | 0 | 0 | 0 | 0 |
| Kosto për bizneset - një herë | 0 | 0 | 0 | 0 | 0 | 0 | 0 | 0 | 0 | 0 |
| Kosto për bizneset - në vazhdimësi | 0 | 0 | 0 | 0 | 0 | 0 | 0 | 0 | 0 | 0 |
| Kosto për grupet e tjera - një herë | 0 | 0 | 0 | 0 | 0 | 0 | 0 | 0 | 0 | 0 |
| Kosto për grupet e tjera - në vazhdimësi | 0 | 0 | 0 | 0 | 0 | 0 | 0 | 0 | 0 | 0 |
| **Kosto në total** | 6 | 0 |  | 0 | 0 | 0 | 0 | 0 | 0 | 0 |
| **Kosto e zbritur**= Kosto në total x Faktori zbritës | 6 |  |  |  |  |  |  |  |  |  |
| Përfitimet për buxhetin – një herë |  |  |  |  |  |  |  |  |  |  |
| Përfitimet për buxhetin – në vazhdimësi | 8,073 | 7,950 | 7,828 | 7,709 | 7,509 |  |  |  |  |  |
| Përfitimet për grupet e tjera – një herë |  |  |  |  |  |  |  |  |  |  |
| Përfitimet për grupet e tjera – në vazhdimësi |  |  |  |  |  |  |  |  |  |  |
| Përfitimet për biznesin – një herë |  |  |  |  |  |  |  |  |  |  |
| Përfitimet për biznesin – në vazhdimësi |  |  |  |  |  |  |  |  |  |  |
| **Përfitimet totale** | 8,073 | 7,950 | 7,828 | 7,709 | 7,509 |  |  |  |  |  |
| **Përfitimi i zbritur**= Përfitimi në total x faktori zbritës | 8,073 | 7,553 | 7,123 | 6,707 | 6,157 |  |  |  |  |  |
| **Vlera prezente aktuale e përfitimit në total** | 8,073 |  | | | | | | | | |
| **Vlera prezente aktuale e kostos në total** | 6 |  | | | | | | | | |
| **Vlera Prezente Neto Aktuale (VAN)** = Vlera aktuale e përfitimit në total – Vlera aktuale e kostos në total | 2,073 |  | | | | | | | | |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

**Në 000 lekë**

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 3 | 6 | 8,073 | 2,073 |
| Opsioni 0 | 0 | 0 | 0 |
| Opsioni 1 | - | - | - |
| Opsioni 2 | - | - | - |

**MINISTËR**

**DELINA IBRAHIMAJ**